Komission asetus (EY) N:o 2198/2003, annettu 16 päivänä joulukuuta 2003, neuvoston asetuksen (EY) N:o 2201/96 soveltamista koskevista yksityiskohtaisista säännöistä kuivattujen luumujen tukijärjestelmän osalta annetun asetuksen (EY) N:o 464/1999 muuttamisesta



Virallinen lehti nro L 328 , 17/12/2003 s. 0020 - 0020



Komission asetus (EY) N:o 2198/2003, annettu 16 päivänä joulukuuta 2003, neuvoston asetuksen (EY) N:o 2201/96 soveltamista koskevista yksityiskohtaisista säännöistä kuivattujen luumujen tukijärjestelmän osalta annetun asetuksen (EY) N:o 464/1999 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96(1), sellaisena kuin se on viimeksi muutettuna komission asetuksella (EY) N:o 453/2002(2), ja erityisesti sen 6 c artiklan 7 kohdan, sekä katsoo seuraavaa: (1) Komission asetuksessa (EY) N:o 464/1999(3) vahvistetaan asetuksen (EY) N:o 2201/96 soveltamista koskevat yksityiskohtaiset säännöt kuivattujen luumujen tukijärjestelmän osalta. (2) Vähimmäishintajärjestelmän tiukentamiseksi jätteiden osuus olisi nimenomaisesti suljettava jalostajan maksaman hinnan laskennan ulkopuolelle. (3) Kuivattujen luumujen valmistusta koskevan tukijärjestelmän valvontamekanismeja on syytä parantaa selventämällä jäsenvaltioiden toteuttamaan raaka-aineen valvontaan liittyviä yksityiskohtaisia sääntöjä. (4) Asetus (EY) N:o 464/1999 on näin ollen syytä muuttaa. (5) Tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 464/1999 seuraavasti: 1) Korvataan 2 artikla seuraavasti: " 2 artikla Asetuksen (EY) N:o 2201/96 6 a artiklassa tarkoitetun tuen maksamiseksi kuivattujen luumujen on täytettävä liitteessä I olevassa B osassa esitetyt vaatimukset, niiden on oltava liitteessä I olevassa A osassa esitetyt vaatimukset täyttävistä tuoreesta kuivatuista luumuista saatuja ja niitä koskevan vähimmäishinnan on oltava kokonaisuudessaan maksettu ilman jätteitä toimitettujen määrien perusteella.". 2) Korvataan 6 artikla seuraavasti: " 6 artikla Jäsenvaltioiden on toteutettava tarvittavat toimenpiteet erityisesti varastokirjanpidon tarkastuksin varmistaakseen johdonmukaisuuden kunkin jalostajan kaupan pitämien tai varastossa säilyttämien kokonaismäärien sekä tukea saaneiden määrien välillä.". 3) Korvataan liitteessä I olevan B osan I luvussa oleva 3 kohta seuraavasti: "3. Jalostajan on tuottajaorganisaation edustajan läsnä ollessa hyväksyttävä kuivattujen luumujen erät niiden saapuessa jalostajan tiloihin, ja niille on tehtävä kokoluokittelu, ellei niitä ole tarkoitettu teollisuuteen.". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä joulukuuta 2003. Komission puolesta Franz Fischler Komission jäsen (1) EYVL L 297, 21.11.1996, s. 29. (2) EYVL L 72, 14.3.2002, s. 9. (3) EYVL L 56, 4.3.1999, s. 8.